Rijeka, 16. listopada 2020.g.

**NAJAVA DOGAĐANJA I POZIV ZA MEDIJE**

**A/V MIKRO FESTIVAL TENZIJE U SUBOTU U RIJECI**

**Mikro festival avanturističkih, eksperimentalnih audiovizualnih izvedbi i edukacija TENZIJE ove će subote, 17. listopada 2020.g. biti održan u sklopu programa Rijeke 2020 – Europske prijestolnice kulture.**

U **11 sati u DeltaLabu** (Delta 5, Rijeka) za unaprijed prijavljene polaznike, festival počinje besplatnom majstorskom radionicom **Mastering w/ Zarkoff**, pod vodstvom **Saše Rajkovića (Zarkoffa)**, koji će polaznike uvesti u temu masteringa - finalnog koraka u procesu produkcije glazbenog djela.

Večernji program festivala TENZIJE započinje **u 21 sat u Exportu na riječkoj Delti** nastupom uživo **Fantastic Twins (Mircrodosing / Optimo Music) & Ivana Marušića Kliffa**. Cijena ulaznice je 50kn, a ulaznice se mogu rezervirati na [ti.tip.tipsy@gmail.com](mailto:ti.tip.tipsy@gmail.com). Za uvod u večer zadužen je TIPSY rezident **di.merkl**.  
  
Drugi dio večernjeg programa **CLUBBING w/ Mia & Mimi** održavat će se u klubu **Manual** (ex Discordia, Barčićeva ulica) **od 23.00 sata, a ulaz je dozvoljen članovima kluba**.

**TENZIJE su dio umjetničkog programa Rijeke 2020 – Europske prijestolnice kulture, programskog pravca Slatko & Slano, u organizaciji TIPSY kolektiva.**

**Najavljena događanja organizirana su uz poštivanje svih važećih mjera za sprječavanje zaraze bolešću COVID-19. Svi se sudionici i posjetitelji pozivaju na poštivanje mjera: pojačanu osobnu higijenu, fizičku udaljenost te nošenje zaštitnih maski za lice. Osobama starije životne dobi ili oboljelima od kroničnih bolesti ne preporučuje se dolazak na događanje.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42